Chʼosh chʼééh digháhii dóó Chʼoshłóóʼ

Chʼosh chʼééh digháhii dóó chʼoshłóóʼ éí Bijáád Ádaadinígíí dah yikahjí atah daasdzoh, áádóó éí nahasdzáán bikáaʼgi 60,000–80,000 ałʼąą ádaatʼé. Ndaʼałkaahí dóó ééʼdeetįįhii éí "Gastropoda" deiłníigo deiyózhí. Chʼosh chʼééh digháhii éí tąądee naagháhii daolyé ałdóʼ; łaʼ Diné éí díí chʼosh néʼéshjaaʼ binéʼéshtił deiłníigo deiyózhí.

Díí chʼosh éí nahasdzáán tʼáá siʼą́ą́ ńtʼę́ę́ʼ bikáaʼgi dahólǫ́ (tʼáá hazhóʼó Shádiʼááhjí kéyah yistinígíí; ńléidi éí ádaadin).

Ánoolinígíí
Chʼosh chʼééh digháhii dóó chʼoshłóóʼ éí ałʼąą ádaníłtsogo dahólǫ́; chʼosh chʼééh digháhii éí nihookááʼ naakai łeh, chʼoshłóóʼ éí táłtłʼáahdi dóó táyiʼjiʼ naaldeeh; niʼgóó ndaakaiígíí éí 0.5–2di asdzoh ádaníłnéez łeh. Táyiʼjįʼ chʼoshłóóʼ łaʼ éí yéigo daantsxaa, náánáłaʼ éí chʼosh doo yitʼíinii atah dahólǫ́, áko éí tʼáá díkwíí millimeters tʼéiyá ádaníłtso.

Chʼosh chʼééh digháhii łaʼ éí bitsʼaʼ dahólǫ́; díí éí Káálsiiyin bitsʼą́ą́dę́ę́ʼ ályaa, áádóó éí yisdiz łeh.

Niʼgóó chʼosh chʼééh diikáhii éí łibá dóó diłhiłgo ndaashchʼąąʼ łeh; chʼoshłóóʼ éí ałʼąą áádaateełii; łaʼ éí daalkizh dóó dinéesdǫ́ǫ́z ałdóʼ.

Chʼiyą́
Chʼosh chʼééh digháhii dóó chʼoshłóóʼ éí tʼáá ałtso daʼałchozh dóó daʼalghałgo naakai. Chʼoshłóóʼ éí tsé yikáaʼgi chʼil naazkaadígíí deiłchozh łeh; niʼgóó chʼosh chʼééh digháhii éí tsin bitáshtʼóózh dóó chʼil bitʼąąʼ deiłchozh ałdóʼ. Łahda éí dííłdzid deilghał.

Tʼááłáhági átʼéego:Chʼosh chʼééh digháhii dóó Chʼoshłóóʼ